

***ΔΗΜΟΣ ΛΑΜΙΕΩΝ***

***ΓΡΑΦΕΙΟ ΔΗΜΑΡΧΟΥ*** Λαμία, Απρίλιος 2015

**Μήνυμα του Δημάρχου Λαμιέων Νίκου Σταυρογιάννη για το 32ο Ράλλυ Φθιώτιδος "Ι ΚΤΕΟ Χαλκιάς"**

Με ιδιαίτερη ικανοποίηση χαιρετίζω τη διοργάνωση του 32ου Ράλλυ Φθιώτιδος "Ι ΚΤΕΟ Χαλκιάς", που αποτελεί τον 2ο και 3ο γύρο του Πανελλήνιου Πρωταθλήματος Ράλλυ και θα διεξαχθεί στη Φθιώτιδα το Σαββατοκύριακο 25 και 26 Απριλίου 2015. Χαιρετίζω παράλληλα την πραγματοποίηση στη πόλη μας, που είναι γνωστή για την μεγάλη της παράδοση σε παρόμοιους αγώνες, της ασφάλτινης **υπερ-ειδικής διαδρομής "Άγιος Λουκάς" αλλά και τις χωμάτινες ειδικές διαδρομές που ξυπνούν μνήμες από το Ράλλυ Ακρόπολις**.

Είμαι σίγουρος ότι η γνώση, το μεράκι αλλά και η μεγάλη εμπειρία των ανθρώπων της Αγωνιστικής Λέσχης Αυτοκινήτου Λαμίας σε διοργανώσεις αγώνων υψηλών προδιαγραφών σε επίπεδο οργάνωσης, θεάματος και ασφάλειας, θα αποτελέσουν την καλύτερη εγγύηση για το πλούσιο και ασφαλές θέαμα που θα απολαύσουν οι θεατές.

Εύχομαι στους διοργανωτές και στους συμμετέχοντες στο 32ο Ράλλυ Φθιώτιδος "Ι ΚΤΕΟ Χαλκιάς" καλή επιτυχία, αλλά και στους πολλούς φίλους του μηχανοκίνητου αθλητισμού που θα βρεθούν τις επόμενες ημέρες στο Δήμο Λαμιέων, που αποτελεί και τον μεγάλο οικοδεσπότη του αγώνα, να απολαύσουν μια μοναδική και αξέχαστη εμπειρία.

**Ο Δήμαρχος Λαμιέων**

**Νίκος Σταυρογιάννης**